ธอส.ลดดอกเงินฝากก่อนเมินหั่นเงินกู้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ธอส. ลดดอกเบี้ยเงินฝากออมทรัพย์พิเศษ เงินฝากประจำอีก 0.250.50% 
นายขรรค์ ประจวบเหมาะ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารได้ปรับลดอัตราดอกเบี้ยเงินฝากออมทรัพย์พิเศษเฉพาะกลุ่มลูกค้าทั่วไป จากเดิม 1.25% ปรับลดเหลือ 1.00% เงินฝากประจำสินเคหะ จากเดิม 1.75% ลดเหลือ 1.50% ด้านเงินฝากประจำและตั๋วสัญญาใช้เงินประเภท 1 ปี จากเดิม 1.75% ปรับลดเหลือ 1.50% ส่วนเงินฝากประจำและตั๋วสัญญาใช้เงินประเภท 2 ปี จากเดิม 2.50% ปรับลดเหลือ 2.00% มีผลบังคับใช้ตั้งแต่วันที่ 10 ก.พ.นี้ 
นายขรรค์ กล่าวว่า ธนาคารลดดอกเบี้ยเงินฝากพิเศษเนื่องจากสภาพคล่องของธนาคารขณะนี้มีมากเกินไป โดยมีสภาพคล่องอยู่ถึง 9 หมื่นล้านบาท ซึ่งการลดดอกเบี้ยเพื่อชะลอเงินฝากของลูกค้าให้น้อยลง อย่างไรก็ตามหากสภาพคล่องของธนาคารลดลงก็พร้อมที่จะปรับขึ้นอัตราดอกเบี้ยเงินฝาก เพื่อให้สภาพคล่องของธนาคารอยู่ในระดับที่เหมาะสม
นอกจากนี้ การปล่อยสินเชื่อของธนาคารในเดือนม.ค. 2553 อยู่ที่ระดับ 5,800 ล้านบาท ซึ่งอยู่ในระดับไม่สูง เป็นเรื่องปกติของเดือนม.ค. ที่จะมีคนขอสินเชื่อบ้านน้อย เนื่องจากมีวันหยุดมาก เมื่อเทียบกับปีที่ผ่านมาธนาคารปล่อยกู้ได้ 1 แสนล้านบาท หรือเดือนละ 89 พันล้านบาท ส่วนนี้มาจากนโยบายของรัฐบาลที่ต้องการให้ธนาคารเร่งปล่อยกู้กระตุ้นเศรษฐกิจ
ขรรค์ กล่าวว่า ทั้งนี้ แนวโน้มดอกเบี้ยในตลาดยังทรงตัวทั้งดอกเบี้ยเงินฝากและเงินกู้คาดว่าดอกเบี้ยจะปรับขึ้นในช่วงปลายปี และปรับขึ้นไม่มาก เนื่องจากเศรษฐกิจเพิ่งฟื้นตัว และอัตราเงินเฟ้อยังอยู่ในกรอบตามที่ธนาคารแห่งประเทศไทย (ธปท.) กำหนดไว้